Hartvig W. Dannevig

Hartvig Wilhelm Dannevig (født 18. mars 1918 i Arendal, død 27. april 1998)Fædrelandsvennen, onsdag 29. april 1998 (Dødsannonse) var en norsk selvlært kysthistoriker og statsstipendiat. Han var medlem av NS og frontkjemper under andre verdenskrig. Han var også tilknyttet Hirden og Statspolitiet. 

Dannevig ble etter krigen dømt til 12 års tvangsarbeid (blant annet for mishandling av krigsfanger). Han ble løslatt i 1951.

 Liv og virke 
Dannevig kom fra en båtbyggerfamilie, var selv utdannet båtbygger. Han arbeidet i 20 år som industriarbeider på Nitriden i Arendal, før han på 50-tallet begynte å engasjere seg i kulturhistorisk registreringsarbeid knyttet til skipsvrak, fiskeri, sjøfart og båtbygging. Etterhvert utviklet arbeidet seg til å omfatte innsamling, publisering, rekonstruksjon av Listerskøyta og restaurering av seilkutteren Ekstrand. Han deltok i etableringen av fiskerimuseet i Mandal, bygget opp en samling av fiskeredskaper. Dannevig var prosjektleder i utgravningen etter slaveskipet SS «Fredensborg» i 1977 i regi av Aust-Agder-Museet.Utgravningen av slaveskipet Fredensborg, "Avtrykk.no", 02.07.2018

Han ble utnevnt til statsstipendiat i 1975. Han mottok Aust-Agder fylkes kulturpris i 1983. Han var en aktiv foredragsholder, deltok i mange radioprogram og bidro til mange dokumentarfilmer.Terland, 2002

Dannevig var medlem i Nasjonal Samling før Veum, side 580–581 og under krigen.Taraldsen, side 9, «finner vi følgende minneord om NS-veteranen fra  1933 […] Under krigen ble han medlem av NS og gikk inn i Statpolitiet.» Han vervet seg til frontkjempertjeneste i Den norske legion, var politimann og meldte seg til tjeneste i Hirdvaktbataljonen. Fra mai til desember 1942 tjenestegjorde han ved fangeleirene i Beisfjord  og Karasjok. Etter at tjenesten i Hirdvaktbataljonen var over, arbeidet han fra februar 1944 i Statspolitiet i Kristiansand. 

Etter frigjøringen satt Dannevig i varetekt i over to år. Han ble 16. juli 1947 dømt i Agder lagmannsrett til tolv års tvangsarbeid. Den 27. august 1948 ble han av Hålogaland lagmannsrett dømt på nytt for blant annet mishandling og legemsbeskadigelse. Dannevig begynte soningen 27. juli 1950 og ble 4. mai 1951 løslatt fra Suplandsfoss tvangsarbeidsleir.

 Bibliografi 
 Skipsforlis på Sørlandskysten. Cappelen, 1969
 «Fiske- og redskapsutviklingen på Sørlandet» I: Aust-Agder arv 1973-1974
 Redaktør av Visen forteller sørlandskystens saga. Gyldendal, 1975 ISBN 82-05-08444-0
 Slaveskipet Fredensborg. Gyldendal, 1978 ISBN 82-05-11123-5
 Siste havn : skipsforlis langs Sørlandskysten. Sampress forlag, 1983 ISBN 82-90210-15-9. Nyutg 1992/1993
 Skagerrak-fiskerens historie. Med Jo van der Eynden. Gyldendal, 1986 ISBN 82-05-16727-3
 Tradisjonelle fiskeplasser og gamle fiskeméd på strekningen Stavernsodden - Homborsund (Sjøkart nr 5, 6, 7 og 8), med Jo van der Eynden, Gyldendal, 1987 ISBN 82-05-17337-0 (Ettbindsutgave 2006, ISBN 978-82-8090-006-7)
 Fiskeplasser i ytre og indre Oslofjord : tradisjonelle fiskeplasser og gamle fiskeméd på strekningen svenskegrensen - Stavern (Sjøkart nr 1, 2, 3 og 4). Med Jo van der Eynden. Gyldendal , 1989 ISBN 82-05-17703-1 (Ettbindsutgave 2006, ISBN 978-82-8090-006-7)
 Tradisjonelle fiskeplasser og gamle fiskeméd på strekningen Homborsund - Åna-Sira (Sjøkart nr 8, 9, 10, 11 og 12). Med Jo van der Eynden. Gyldendal, 1990 ISBN 82-05-18436-4 (Ettbindsutgave 2006, ISBN 978-82-8090-006-7)

 Referanser 


 Taraldsen, side 8, «Kysthistorikeren, forfatteren og statsstipendiaten Hartvig W. Dannewig»

 Litteratur 
  Ingrid Terland. Sørlandsforfattere gjennom tidene. Vigmostad & Bjørke, 2002. ISBN 82-419-0277-8


 Agderposten 13. desember 1983
 Fædrelandsvennen 13. desember 1983 og 23. desember 1983

 Eksterne lenker 
 Kataloger til arkiver etter Hartwig W. Dannevig hos Statsarkivet i Kristiansand 
 Katalog til samling etter Hartvig Wilhelm Dannevig ved Aust-Agder museum og arkiv

Kategori:Personer fra Arendal kommune
Kategori:Statsstipendiater
Kategori:Norske kulturhistorikere
Kategori:Norske sakprosaforfattere
Kategori:Norske frontkjempere
Kategori:Aust-Agder fylkes kulturpris
Kategori:Kystkultur
Kategori:Privatarkiv fra Aust-Agder
Kategori:Arkiv oppbevart ved KUBEN
Kategori:Medlemmer av Nasjonal Samling
Kategori:Nordmenn fra andre verdenskrig
Kategori:Nordmenn dømt i landssvikoppgjøret etter krigen